ועדת הכספים, כנסת 17, פרוטוקול מספר 522, 2007-10-09 12:20

סטס מיסז'ניקוב: שלום לכולם, אני מתכבד לפתוח את הישיבה.

סטס מיסז'ניקוב: על סדר היום –העברות תקציביות.

סטס מיסז'ניקוב: פניה 446 משרד הבריאות .

אנואר חילוף: הפניה הזו נועדה להעביר חלק מתקציב בריאות הנפש שהועבר - - בתקציב 2007 בגין אותו סיפור.

ניסן סלומינסקי: כמה כסף זה?

אנואר חילוף: בסך הכל מועברים בפניה הזו 194 מיליון שקל.

אנואר חילוף: מזה – 142 זה כסף שהוא תקציב שהועבר בבסיס, תקציב בריאות הנפש שהועבר בבניית התקציב, ועוד 24 מיליון - -

סטס מיסז'ניקוב: זה חוק בריאות הנפש, שרוצים להעביר את זה לקופות, אנחנו מכירים את זה.

סטס מיסז'ניקוב: מי בעד?

סטס מיסז'ניקוב: תודה, אושר.

סטס מיסז'ניקוב: אנו עוברים לפניה 465 – רשויות מקומיות.

סטס מיסז'ניקוב: יש פה מישהו ממשרד הפנים?

סטס מיסז'ניקוב: קיבלנו את הרשימות.

סטס מיסז'ניקוב: לי יש שאלה פשוטה: יש פה רשויות בתוכנית הבראה.

סטס מיסז'ניקוב: היישובים האלה נמצאים בהבראה, ולפעמים אפילו תחת ועדה קרואה.

סטס מיסז'ניקוב: איפה כל יתר היישובים שיש שם חשב מלווה וגם נמצאים בתוכנית הבראה?

לילי פיינטוך: הכסף, ה- 33 מיליון שהיה בעבר 65 ניתן בעת משבר השכר ברשויות המקומיות.

לילי פיינטוך: זו הסיבה שהרשויות האלה נמצאות.

לילי פיינטוך: יש רשויות – כמו חצור, שלא היתה בהן בעיית שכר.

ניסן סלומינסקי: בצפת לא היתה בעיה שכר?

לילי פיינטוך: לא.

לילי פיינטוך: אף פעם לא היתה לצפת בעיית שכר.

לילי פיינטוך: גם היום אין.

סטס מיסז'ניקוב: כל פעם שמגיע איזשהו מענק, מענק שר, מענק איזון או מענק הבראה, וכך הלאה - אנחנו שומעים את אותן תשובות על אותן שאלות.

סטס מיסז'ניקוב: כל פעם הרשימה היא אותה רשימה, פחות או יותר, רק משום מה חסרים שם יישובים שאנחנו שואלים עליהם.

סטס מיסז'ניקוב: מתי סוף סוף יגיעו הרשימות של היישובים האלה שגם נמצאים תחת הבראה, תחת קשיים ותחת חשב מלווה?

ניסן סלומינסקי: אני רוצה רק להשלים את השאלה: תראי את העיוות שיש – רשות מקומית, ראש מועצה שבאמת דואג לעובדים ולא מעלה על דעתו לעכב את שכרם.

ניסן סלומינסקי: הוא מצמצם פעילות כמעט לאפס ונותן להם שכר.

ניסן סלומינסקי: הוא לעולם לא יקבל את המענקים האלה.

ניסן סלומינסקי: לעומת זאת אחר, שלא מעניין אותו – חורג ולא משלם שכר - -הוא מקבל.

ניסן סלומינסקי: איך יכול להיות דבר כזה?

לילי פיינטוך: אני אבהיר.

לילי פיינטוך: באותה תקופה, ספטמבר שנה שעברה, היה משבר שכר ברשויות המקומיות.

לילי פיינטוך: מה שעשה האוצר – הוא נתן מקדמה על תוכנית ההבראה.

לילי פיינטוך: אף אחד לא פה לא הרוויח אגורה מהסעיף.

לילי פיינטוך: מה שסוכם שבאותה עת הכסף הזה ישמש תשלום שכר.

לילי פיינטוך: היינו בלחץ לשלם תשלום שכר בעקבות משבר השכר, והכסף הזה אמור לחזור בשנת 2007 למענק האיזון.

לילי פיינטוך: מי מקבל אותו ?

לילי פיינטוך: רק רשויות אשר חותמות על תוכנית הבראה.

לילי פיינטוך: הן מקבלות חזרה, כאשר אנחנו מנכים להן את הסכום הזה מתוכנית ההבראה.

לילי פיינטוך: זאת אומרת, אם היינו צריכים לתת לאותה רשות 10 מיליון, והיא קיבלה במשבר השכר 2 מיליון, היא תקבל רק 8 מיליון, ולכן זו רשימת הרשויות, כי אלה הרשויות שבאותה עת היתה להן בעיית שכר.

לילי פיינטוך: אז לצפת, באותה עת, לא היתה בעיית שכר.

לילי פיינטוך: זה לא שהם לא עשו תוכנית הבראה.

סטס מיסז'ניקוב: יש לי פתרון, ברשותך – לא הייתי רוצה שבוועדה הזו יעוכבו העברות ליישובים דרוזים וערבים וחס וחלילה יאמרו משהו, מה גם שעיכבנו את זה מספיק.

סטס מיסז'ניקוב: אני רק אומר משהו – בפעם הבאה שמופיעה כזו רשימה ואין שם שתי ערים, לפחות: צפת וחצור הגלילית, שגם נמצאות בקשיים ולא מקבלות שום דבר, במשך חודשים רבים - הוועדה לא תאשר את הרשימה.

סטס מיסז'ניקוב: שיהיה ברור.

ניסן סלומינסקי: או שפעם תביאו רשימה אחת כוללת שנראה מה כל אחד קיבל באמת בתוכנית ההבראה.

סטס מיסז'ניקוב: לא יכול להיות שיישובים מסוימים כל פעם מוצאים ונמצאים תחת קשיים.

סטס מיסז'ניקוב: לא מדובר בראשון לציון ובתל אביב.

סטס מיסז'ניקוב: מדובר על חצור הגלילית וצפת, שנמצאות תחת חשב מלווה, תחת תוכנית הבראה – תחת כל גזירה, ולא מקבלות גרוש.

סטס מיסז'ניקוב: נאשר את זה עכשיו, אבל בפעם הבאה תביאו רשימות שגם הערים האלה כלולות בהן.

סטס מיסז'ניקוב: יש עוד שאלות?

סטס מיסז'ניקוב: מי בעד האישור?

סטס מיסז'ניקוב: מי נגד?

סטס מיסז'ניקוב: תודה, אושר.

סטס מיסז'ניקוב: אנחנו עוברים לפניה מספר 514.

סטס מיסז'ניקוב: משרד החוץ.

מאיר בינג: בתקציב יש רזרבה להתייקרויות במטבע חוץ.

מאיר בינג: במהלך השנה, לאחר אמצע השנה אנחנו מקבלים ממשרד החוץ את האינפלציה בעולם ובמקביל לשינויי השער – ההתייקרות של היורו, התייקרויות של מטבעות במזרח אסיה ובמדינות אחרות, ובהתאם לזה אנחנו ניתן להם את הרזרבה .

ניסן סלומינסקי: כשקורה מצב הפוך – נניח שלקחו בחשבון שהדולר יהיה 4.4 והתברר שהדולר היה בסוף 4.8.

ניסן סלומינסקי: חוזר כסף?

מאיר בינג: תאמין לי שהאוצר הוא לא גוף שאוהב לחלק כסף למשרדים, גם כשאין צורך.

מאיר בינג: אנחנו ביחסי עבודה טובים עם משרד החוץ אבל אני אומר: יש תמיד 3% שאנחנו מפרישים, כמו שלכל משרד ממשלתי יש רזרבה להתייקרות – פה זה במט"ח.

מאיר בינג: אנחנו מגישים דו"ח מסודר.

מאיר בינג: השנה הדולר ירד ואנחנו באמת בדקנו אופציה לבדוק כמה כסף חסר לנו במקומות אחרים.

מאיר בינג: חשבנו להסיט לשם את הכסף - - אנחנו מתגברים את זה מדי פעם כי בישראל יש כל הזמן כוחות שוק חדשים, נוסף תקציב נוסף שיש לנו חשיפות שם.

מאיר בינג: מה שקורה זה שהאינפלציה בעולם והשינויי שער מובילים לזה שאנחנו צריכים להוסיף כסף.

ניסן סלומינסקי: אבל שאלתי אם באופן תיאורטי קרה פעם שגם - -

מאיר בינג: השנה לא אפשרנו להם את כל הרזרבה.

מאיר בינג: זאת אומרת, זה כל הרזרבה שנשארה, אבל השתמשנו בחלק מזה, הסטנו חלק מזה כבר לניסיון – לא אפשרנו להם את כל הרזרבה.

מאיר בינג: בהתאם לצורך.

סטס מיסז'ניקוב: מי בעד האישור?

סטס מיסז'ניקוב: מי נגד?

סטס מיסז'ניקוב: תודה, אושר.

סטס מיסז'ניקוב: אנחנו עוברים לבקשה 522 – השכלה גבוהה .

סטס מיסז'ניקוב: המועצה הלאומית למחקר ופיתוח.

פרידה סופר: אני מזכ"לית המועצה.

פרידה סופר: מדובר פה בשינוי תקציבי .

פרידה סופר: למועצה הלאומית למחקר ופיתוח שהוקמה על פי חוק ב- 2004, אין עדיין בסיס תקציב.

פרידה סופר: אנחנו מקווים שיאושר לנו בסיס תקציב ב- 2008.

פרידה סופר: הגשנו תוכנית עבודה על כ- 10 מיליון שקל וזה נמצא כרגע בדיון באוצר.

פרידה סופר: כרגע אישרו לנו תקציב בעיקר לחקירה של שני סקרים – אחד, סקר ההוצאה הלאומית למחקר ופיתוח.

פרידה סופר: אין נתונים.

פרידה סופר: אף אחד לא יודע מה מוציאה הממשלה למו"פ.

פרידה סופר: זה אחד התפקידים שהוטלו על המועצה הלאומית למחקר ולפיתוח שהוקמה על פי חוק.

פרידה סופר: ברגע שתאשרו את זה אנחנו יוצרים קשר עם הלשכה המרכזית לסטטיסטיקה שתעשה לנו את הבסיס - -

ניסן סלומינסקי: בזמנו שאלנו אותך אם זה מקובל גם על המועצה להשכלה גבוהה.

פרידה סופר: אז היתה בעיה שנתנו את זה ל - -

ניסן סלומינסקי: אבל פה אני רואה שמורידים את זה מהם, מהתקציב שלהם.

ניסן סלומינסקי: מ- השתתפות בתקציבי המוסדות להשכלה גבוהה.

ניסן סלומינסקי: משם מורידים את הכסף.

ניסן סלומינסקי: אז השאלה היא אם כל זה על דעתם.

ניסן סלומינסקי: כלומר, לי לא איכפת אם זה מסוכם.

פרידה סופר: זה על דעתם ואני יכולה הביא לכם אישור של סטיבן סתיו, מנכ"ל המועצה להשכלה גבוהה.

פרידה סופר: אני מבקשת לעדכן את הוועדה כאן – החוק קבע שהשר שממונה על ביצוע החוק הוא שר המדע, התרבות והספורט.

פרידה סופר: והתקציב – הות"ת.

פרידה סופר: שר המדע, התרבות והספורט הגיש הצעה לשינוי החוק לפיו התקציב יעבור למשרד המדע.

פרידה סופר: ועדת השרים לחקיקה אישרה את זה וזה בדרך לכנסת, לאישור, ואנחנו יוצאים מההשכלה הגבוהה.

ניסן סלומינסקי: אבל כל זמן שזה פה – השאלה היא האם זה על דעתם?

ניסן סלומינסקי: כדי שלא ייווצר מצב שהם יתלוננו מחר שמורידים להם.

פרידה סופר: זה מאד על דעתם, ודיברתי אתם.

ניסן סלומינסקי: כמה זה, זה חצי מיליון?

פרידה סופר: זה 576 אלף שקל וזה מדוד במשורה.

סטס מיסז'ניקוב: לדעתי ההסבר מאד הגיוני.

פרידה סופר: וסוף סוף יהיו נתונים כמה מוציאה הממשלה על מו"פ.

ניסן סלומינסקי: אבל אני מציע ומבקש – תפרטו כמה הממשלה, ומצד שני – כמה הגופים הכלכליים והחברות משקיעות, כדי לראות את ההבדל, שהוא אדיר.

פרידה סופר: בגדול – הממשלה משקיעה 10% - -

ניסן סלומינסקי: אפילו פחות, והם משקיעים את ה – 90%.

סטס מיסז'ניקוב: מי בעד?

סטס מיסז'ניקוב: מי נגד?

סטס מיסז'ניקוב: אושר, תודה.

יצחק וקנין: אני חושב שצריך לעכב את כל ההעברות התקציביות למשרד החינוך עד שהשרה תבוא ותיתן פה הסבר.

יצחק וקנין: יש פה דברים מזעזעים.

יצחק וקנין: אם אתם תשמעו על איזו רמה - במשך חודש וחצי – עשרות ילדים נשארים בבית ולא בבתי ספר, כי אין להם הסעות.

יצחק וקנין: אני אתן לכם דוגמה מהמועצה האזורית שלי, אצלי: 1,600 ילדים מוסעים – חוץ מ- 15 ילדים ששייכים למגזר החרדי.

ניסן סלומינסקי: קח את המועצה האזורית בנימין – המוגבלים לא מוסעים.

קריאות: - - -

יצחק וקנין: שתבוא השרה ותיתן הסבר.

יצחק וקנין: אני רוצה שתבינו – דיברתי עם המנכ"ל, דיברתי עם המחוז - -

קריאות: - - -

זאב אלקין: בבסיס התקציב של השנה הבאה, בנושא של קליטת - - -עולים יש קיצוץ.

סטס מיסז'ניקוב: אין כאן שום דבר שקשור למשרד החינוך.

זאב אלקין: אבל מדובר פה על החלטה עקרונית.

קריאות: - - -

יצחק וקנין: שבמשרד החינוך יידעו שיש מגמה בוועדת הכספים לעצור את הכל .

יצחק וקנין: שהיא תבוא ותיתן הסבר.

סטס מיסז'ניקוב: אני מציע שנעביר את הקריאה הזו בערוצים המתאימים, ושהיום נצביע.

סטס מיסז'ניקוב: אנחנו מאשרים.

סטס מיסז'ניקוב: אנו עוברים לפניה מספר 523.

סטס מיסז'ניקוב: המשרד לביטחון פנים.

גורדון ואדים: הפניה באה להסדיר את העברת מערך הליוויים של משטרת ישראל לשירות בתי הסוהר.

ניסן סלומינסקי: לא אישרנו פעם?

גורדון ואדים: אישרנו את זה פעם לתל אביב והמרכז ועכשיו זה צפון.

גורדון ואדים: זה לפי אזורים ומדובר בכ- 17 מיליון שקל.

ניסן סלומינסקי: כמה בסך הכל כל ההעברה הזאת?

ניסן סלומינסקי: מביאים כל פעם נתח קטן.

גורדון ואדים: בסך הכל זה יותר מ- 100 מיליון שקל.

גורדון ואדים: העברת מערך הליווים מהמשטרה לשב"ס.

גורדון ואדים: זו העברה פנימית מהמשטרה לשב"ס.

סטס מיסז'ניקוב: מי בעד הבקשה?

סטס מיסז'ניקוב: בקשה מספר 523 אושרה.

סטס מיסז'ניקוב: מי בעד בקשה מספר 524 ו- 525?

סטס מיסז'ניקוב: תודה, אישרנו.

סטס מיסז'ניקוב: אנו עוברים לבקשה מספר 526 – תיירות.

סטס מיסז'ניקוב: אילת.

אוהד רייף: - - -

סטס מיסז'ניקוב: אין פה ויכוח.

סטס מיסז'ניקוב: מי בעד הפניה?

סטס מיסז'ניקוב: מי נגד?

סטס מיסז'ניקוב: תודה, בקשה מספר 526 אושרה.

סטס מיסז'ניקוב: אני מודה לכם, הישיבה נעולה.